kardosdrur/scandi-wiki huggingface dataset:
Korporativ velfærdsmodel

Den korporative (konservative) velfærdsmodel, som Gøsta Esping-Andersen kalder den, er den model der refererer til, at virksomheder og staten indgår i et tæt samarbejde. Begge parter er interesseret i at sikre borgerenes velfærdsniveau. Den konservative ideologi hentyder til at modellen skal tildele civilsamfundet (kirke, familie og venner) en central rolle. Familien er dem, der skal sørge for, tage sig af samfundets svageste. Har familien ikke rådighed, til at foretage sig opgaven, er den videresendt til forskellige organisationer, heriblandt kirkelige/statslige organisationer. I den korporative model har arbejdsmarkedstilknytning en central betydning. Borgere er for det meste forsikret gennem deres arbejdsplads. Sociale forsikringer er forpligtet på arbejdsmarkedet, dvs. at alle med et arbejde har sociale forsikringer, i tilfælde af fyring eller i form af sygeforsikring. Arbejdsløse borgere, der ikke har adgang til socialeydelser, bliver afhængige af familien. Det vil sige, at hvis et familie medlem har et job, så vil det have stor betydning for resten af familiens mulighed til at få service- og velfærdsydelser.

Samfundsøkonomi
Velfærdsøkonomi
Ida-Marie Dahl

Ida-Marie Moesgaard Dahl (født 19. marts 1998) er en kvindelig dansk håndboldspiller som til daglig spiller for Viborg HK.

Referencer 

Håndboldspillere fra Danmark
Håndboldspillere fra Ajax København
Old School RuneScape

Old School RuneScape er et 3-D Java-baseret MMORPG (Massively Multiplayer Online Roleplaying Game) computerspil, lavet af Jagex. Spillet er baseret på en backup af RuneScape fra 2007. Old School RuneScape er den anden offentlige version af RuneScape. Efter en kontroversiel opdatering af kampsystemet kaldet Evolution of Combat (EoC), var der en stor efterspørgsel efter det tidligere kampsystem, Pre-EoC. Kendte YouTube-stjerner, herunder sowreck3d og MLGudi, hjalp med at formidle ønsket til spiludviklerne Jagex. Efter et stort tab af spillere, besluttede Jagex at give spillerne mulighed for at spille på servere, der kørte en Pre-EoC-version af spillet.

Afstemning 
2007-servere fra RuneScape blev oprindeligt annonceret i begyndelsen af 2013. Jagex tillod spillerne at stemme på Old School RuneScape ved en folkeafstemning, og lovede et sæt funktioner for hvert afstemningsniveau der blev opnået. Old School RuneScape var på fire forskellige niveauer, hver med stigende stemmekrav. Antallet af stemmer kan ses på den officielle stemme side. Uanset resultatet, vil enhver deltager i afstemningen få en gratis måned Old School RuneScape spilletid. Selvom afstemningstællingen kun nåede 449.351 og ikke 500.000, besluttede Jagex ikke at opkræve tillægsgebyret på fem USD i de første seks måneder (eksklusive den frie måned); den 7. juni 2013 meddelte de, at Old School Runescape er her for at blive, og der vil ikke være noget ekstra gebyr.

RuneScape servere  
Der er 92 Old School RuneScape servere i alt, som går fra server 301-412. Serverene er placeret på forskellige kontinenter, for at give den bedste spilleoplevelse. De ligger i USA, Storbritannien, Tyskland og Australien. Hver server kan rumme op til 2000 spillere, hvis serveren er fuld, skal en spiller vente til en anden spiller forlader serveren, før der er plads. Nogle servere er tilegnet til specifikke ting, såsom PvP, Deadman og F2P.

Se også 
 RuneScape Classic
 RuneScape

MMORPG
Internetspil
Ny Vesthavn

Ny Vesthavn  er en containerhavn og krydstogthavn som ligger vest for Asnæsværket i Kalundborg.

Havnen har et areal på 330.000 m² og er etableret på 200.000 m² eksisterende land og 130.000 m² inddæmmet havområde.

Der er etableret en 500 meter lang kaj, med en vanddybde på 15 meter. Dermed kan Kalundborg Havn som den eneste havn på Sjælland, tilbyde en vanddybde på 15 meter. Havnen ligger ved T-ruten, der er en dybvandsruten, der forbinder Østersøen og Nordsøen

Den nye havn åbnede den 22. april 2019.

Eksterne henvisninger 
 Lokalplan for Kalundborg Ny Vesthavn

Referencer 

Havne i Danmark
Bygninger, konstruktioner og anlæg i Kalundborg
Transport i Kalundborg
Abildgård

Abildgård eller Abildgaard er et gammelt dansk ord for æblehave og kan desuden henvise til:

 Abildgaard (slægter) – navnet på en uddød dansk uradelsslægt og på en række borgerlige danske (dansk-norske) slægter.
 Abildgård Sogn – et sogn i Frederikshavn Provsti (Aalborg Stift).
 Abildgård Kirke – en kirke i Frederikshavn
Zasjtjitniki

Zasjtjitniki (, ) er en russisk superheltefilm fra 2017. Filmen er tydeligt inspireret af amerikanske forbilleder såsom Justice League og Avengers.

Optagelserne begyndte d. 27. april 2015, og filmen kunne d. 23. februar 2017 fejre premiere.. Udgivelsen faldt sammen med Dagen for Fædrelandets Beskyttere, og i begyndelsen var Zasjtjitniki den mest populære film i de russiske biografer, men allerede efter én uge var billetsalget faldet med 90 %.  Analytikere kaldte filmen for et flop,, og den fik ligeledes dårlige anmeldelser i pressen.

Medvirkende 
En af effekterne ved forsøgene, der gav medlemmerne af Zasjtjitniki superkræfter, var, at de holdt op med at blive ældre, og derved ikke kunne dø af alderdom. For specifik information om den enkelte karakter, se tabellen nedenfor.

Efterfølger 
Lang tid før premieren på den oprindelige film blev en efterfølger annonceret med en ny superhelt fra Kina. Hvornår efterfølgeren har premiere er ikke blevet annonceret.

Efter produktionsselskabet Enjoy Movies' konkursbegæring, udtalte intruktøren Sarik Andreasjan, at efterfølgeren stadig ville blive lavet, og at han og hans team var ved at beslutte hvem af heltene, der skulle dø i efterfølgeren..

Kildehenvisninger

Eksterne henvisninger 
 

Superheltefilm
Science fiction-film fra Rusland
Den kolde krig i fiktionen
Russiske film fra 2017
VUC & HF Nordjylland

VUC & HF Nordjylland er en nordjysk uddannelsesinstitution, hvor det er muligt at forbedre en folkeskoleeksamen eller supplere en studentereksamen (VUC) eller at tage en 2-årig HF.

VUC & HF Nordjylland har disse afdelinger:

 Aalborg
 Frederikshavn
 Himmerland (herunder Hobro, Hadsund og Aars)
 Hjørring
 Brønderslev
 Hirtshals
 Jammerbugt (herunder Aabybro og Brovst)

På flere af uddannelsesstederne tilbydes der ordblindeundervisning og anden hjælp til f.eks. at stave, regne mm.

Eksterne henvisninger 
 VUC & HF Nordjyllands hjemmeside

Uddannelsesinstitutioner i Danmark
Voksenuddannelse
Sparekassen Sjælland-Fyn

Sparekassen Sjælland-Fyn A/S er en dansk finansiel virksomhed der opstod i 2014 ved fusionen mellem Sparekassen Sjælland (fra 1825) og Sparekassen Fyn (fra 1849). 
Til kunderne har Sparekassen Sjælland-Fyn efter fusionen brandet sig under de to separate navne. Ved børsnortering i 2015 har sparekassen brandet sig under et fælles navn: Sparekassen Sjælland-Fyn.

Banken er børsnoteret under aktiesymbolet SPKSJF.
Storaktionærer er Fonden for Sparekassen Sjælland og AP Pension Livsforsikringsaktieselskab.

Bankens hovedsæde ligger i Holbæk på Isefjords Alle. Banken har 49 filialer og 4 erhvervscentre fordelt på Sjælland og Fyn.

Henvisninger 

Banker i Danmark
Virksomheder i Holbæk
AP Pension Livsforsikringsaktieselskab

AP Pension Livsforsikringsaktieselskab er et dansk aktieselskab ejet af Foreningen AP Pension F.M.B.A.

Livsforsikringsselskaber i Danmark
RK Vardar

RK Vardar () er et makedonsk herrehåndboldhold fra Skopje. Holdet er en af det bedste hold i Europa og spiller i Makedoniens herrehåndbold førsteliga pr. 2017 og i herrernes EHF Champions League.

Holdet har vundet EHF Champions League to gange i henholdsvis 2017 og 2019.

Spillertruppen 
Spillerprofiler i sæsonen 2018-19 

Målvogtere
 22  Khalifa Ghedbane
 96  Dejan Milosavljev
 98  Marko Kizić
RW
 9  Martin Popovski
 27  Ivan Čupić
 33  Daniil Shishkarev
LW
 7  Vlado Nedanovski
 31  Timur Dibirov
Stregspillere
 5  Stojanče Stoilov 
 13  Rogério Moraes Ferreira
 21  Gleb Kalarash

LB
 15  Christian Dissinger
 32  Sergej Gorbok
 97  Marko Miševski
CB
 18  Igor Karačić
 20  Staš Skube
 37  Janja Vojvodić
RB
 10  Dainis Krištopāns
 50  Dmitrij Kiselev

Transfers i sæsonens 2019-20 

Tilgang

Afgang
  Luka Cindrić (til  Vive Targi Kielce)

Medarbejdere

Tidligere spillere 

  Pepi Manaskov
  Stevče Aluševski
  Petar Misovski
  Branislav Angelovski
  Kiril Kolev
  Vančo Dimovski
  Lazo Majnov
  Naumče Mojsovski
  Zlatko Mojsovski
  Goran Kuzmanoski
  Borko Ristovski

  Mitko Stoilov
  Zlatko Daskalovski
  Nemanja Pribak
  Filip Lazarov
  Velko Markoski
  Vlatko Jovčevski
  Milorad Kukoski
  Gradimir Čanevski
  Dejan Manaskov
  Petar Angelov
  Goce Ojleski

  Vladimir Petrić
  Ratko Nikolić
  Tihomir Doder
  Alem Toskić
  Dobrivoje Marković
  Rajko Prodanović
  Stefan Terzić
  Alexey Rastvortsev
  Mikhail Chipurin
  Sergei Gorbok
  Alexander Dereven

  Blaženko Lacković
  Luka Raković
  Miladin Kozlina
  Matjaž Brumen
  Mladen Rakčević
  Stevan Vujović
  Iñaki Malumbres Aldave
  Alex Dujshebaev
  Jan Sobol
  Revaz Chanturia

Tidligere trænere 
  Ljubomir Savevski
  Andon Boškovski
  Zoran Kastratović
  Veselin Vujović
  Goran Simić
  Josif Petković
  Dragan Đukić
  Raúl Gonzalez
  David Davis
  Roberto García Parrondo (2018-)

Referencer

Eksterne henvisninger 

  
 
 RFM Profiler  
 EHF Profiler  
  

Håndboldklubber fra Nordmakedonien
Mosdyr

Mosdyr (Bryozoa ) er en række af små vandlevende, fastsiddende, hvirvelløse dyr. De enkelte dyr er normalt under 1 mm store, men lever i kolonier som kan blive mange cm store. Mosdyr er filterædere, og filtrerer fødepartikler fra vandet ved en udskydelig "krone" af tentakler besat med fimrehår. Dyrenes bagkrop danner en skal (kaldet "zooecium") som hele dyret kan trække sig ind i. Kolonier af mosdyr dannes af mange sådanne zooecier siddende i et tæt "net", og kan danne en hvidlig overflade på sten, muslinger, alger og endog krebsdyr.

Mosdyr lever i eller i forbindelse med vand, enten permanent under vandet eller langs med kyster hvor de overskylles jævnligt. Visse arter lever på dybere vand, f.eks. i ocean-gravene. De fleste lever i tropiske vande, men der findes også arter som lever i koldere og endog arktiske vande. De flese lever i saltvand, men der findes også arter der lever i brak- eller ferskvand.

Kilder 

Dyr
Spejdermuseet Holmen

Spejdermuseet Holmen var et museum, drevet af Det Danske Spejderkorps har tidligere været placeret i forbindelse med korpsets korpskontor på Arsenalvej 10 på den gamle Flådestation Holmen i København. Musset udstillede genstande fra korpsets historie, fra spejderbevægelsens begyndelse i 1909, over sammenlægningen af det daværende DDS og Det Danske Pigespejderkorps til det nuværende korps i 1973, og til nutiden. Det passes af frivillige kræfter.

Museets fysiske udstilling er lukket i september 2018, da bygningen skulle ombygges  til kontorer for bl.a. landsforbundet DUI-Leg og Virke, men ved korpsrådsmødet i 2019 blev korpsledelsen pålagt at sørge for at museet kunne fortsætte et nyt sted inden for en given tidsramme.

Kilder og eksterne henvisninger 
 www.spejdermuseet.dk

Det Danske Spejderkorps
Museer i København
Indre By (København)
Det Danske Pigespejderkorps

Det Danske Pigespejderkorps (DDP) var et dansk spejderkorps for piger.

Da den britiske general Robert Baden-Powell udvilkede spejderbevægelsen i 1907-1908, havde han kun drengene i tankerne - at piger ville være tiltrukket af de samme aktiviteter havde ikke strejfet hans tanker, og det lå heller ikke i samtiden at piger skulle være fysisk aktive. Da man samlede ca 11.000 drengespejdere til The Crystal Palace Scout Rally i 1909, overraskedes B-P af synet af en patrulje bestående af piger. Dette gav ham stof til eftertanke, og han udviklede senere et program for pigespejdere sammen med sin søster Agnes Baden-Powell.

På samme måde kom begrebet pigespejdere ind ad bagvejen i det danske spejderarbejde. DDP har altid fejret sin fødselsdag 10. oktober, idet der denne dag blev meldt en pigepatrulje ind i Frederiksberg Trop i 1910. Dette var før det egentlige Det Danske Spejderkorps's endelige stiftelse 16. december 1910. I begyndelsen var der flere steder pigepatruljer i drengetroppe og gradvist startede egentlige pigetroppe. De var alle organiseret under drengenes spejderkorps, men da dette korps voksede i størrelse, opdelte man det geografisk i divisioner, og satte pigerne for sig i Pigespejder Division. Pigerne havde siden 1912 haft deres egen bestyrelse med grevinde Agnete Brockenhuus-Schack som præsident, og i 1916 skilte de sig endelig fra drengekorpset ved dannelse af deres eget korps. Indtil 1921 havde de dog fælles korpsråd med drengene.

I 1919 dannedes KFUK-Spejderne og trak en del piger med lyst til et mere kristent spejderarbejde væk fra DDP.

Korpset blev 1. januar 1973 lagt sammen med drengekorpset Det Danske Spejderkorps til et korps for begge køn med samme navn.

Kilder og eksterne henvisninger 
 Pigespejderliv - Det Danske Pigespejderkorps' korpskrønike af Annesofie Hermann.
 Det Danske Spejderkorps 1910-1935 - jubilæumsbog redigeret af sognepræst Frits Lerche, medlem af korpsets forretningsudvalg.
 Baden-Powell - manden med de to liv af William Hillcourt.
 Grønne stier, KFUK-spejderne i Danmark de grønne pigespejdere i 75 år. 1994. Udgivet af KFUK-spejderne de grønne pigespejdere. 

Pigespejderkorps
Vittsjö GIK

Vittsjö Gymnastik och Idrottsklubb er en fodboldklub fra Vittsjö, Sverige. De spiller i kvindernes bedste række i Sverige, Damallsvenskan.

Vittsjö GIK spiller deres hjemmekampe på Vittsjö IP Stadion i Vittsjö, der blev bygget i 2012 og har en kapacitet på 1.500.

Aktuel trup

Referencer 

Kvindefodboldklubber i Sverige
Mimmi Larsson

Mimmi Larsson (født 9. april 1994) er en svensk fodboldspiller, der spiller for Eskilstuna United og for .

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Peter 2. af Oldenborg

Peter 2. af Oldenborg (tysk: Nikolaus Friedrich Peter von Holstein-Gottorp, Großherzog von Oldenburg) (født 8. juli 1827 i Oldenburg, Storhertugdømmet Oldenborg, død 13. juni 1900 i Rastede, Landkreis Ammerland) var fra 1853 til 1900 regerende storhertug i Oldenborg.

Forældre 
Peter 2. af Oldenborg var søn af storhertug August 1. af Oldenborg (1783–1853) og prinsesse Ida af Anhalt-Bernburg-Schaumburg-Hoym (1804–1828). Peter 2. havde to ældre halvsøstre og tre yngre halvbrødre.

Familie 
Peter 2. af Oldenborg var gift med Elisabeth af Sachsen-Altenburg (1826–1896). De blev forældre til:
 Frederik August 2. af Oldenborg (1852–1931), Oldenborgs sidste regerende storhertug i 1900–1918
 Georg Ludvig af Oldenborg (1855–1939)

Referencer

Litteratur

Eksterne henvisninger 
 Online-Gotha
 Genealogie des Hauses Oldenburg

Huset Holsten-Gottorp-Oldenborg
Storhertuger af Oldenburg
Tyskere i 1800-tallet
Gravkapel

Gravkapel er en afsondret del af en kirkebygning, som i ældre tid blev brugt til hensættelse af sarkofager, en begravelsesplads for især en fyrste- eller adelsslægt.

Referencer 

Religiøse bygninger
Guido van Rossum

Guido van Rossum (hollandsk udtale:[ˈɣido vɑn ˈrɔsʏm, -səm], født 31. januar 1956) er en hollandsk programmør, bedst kendt for at skrive Python programmeringssproget. I Python fællesskabet er han kendt som "Benevolent Dictator For Life" (BDFL), som betyder at han fortsat vil følge Pythons udvikling og tage beslutninger hvor det er nødvendigt. Han var medarbejder hos Google fra 2005 til 7. december 2012, hvor han brugte halvdelen af sin tid på at udvikle Python. I januar 2013 blev han ansat hos Dropbox.

Biografi 
Van Rossum blev født og voksede op i Holland. Han fik sin uddannelse (Matematik og Datalogi) ved Amsterdams Universitet i 1982. Senere arbejdede han for forskellige forskningsinstitutter, bl.a. Ducth Centrum Wiskunde & Informatica (CWI), Amsterdam, the United States National Institute of Standards and Technology (NIST), Gaithersburg, Maryland og the Corporation for National Research Initiatives (CNRI), Reston, Virginia. Han har selv sagt på Twitter at 'van' i hans navn aldrig staves med stort bogstav.

Personligt liv 
Guido van Rossum er Just van Rossum's bror, en type designer og programmør. Just van Rossum designede skrifttypen der bliver brugt i "Python Powered" logoet. Guido bor i Belmont, Californien med sin kone, Kim Knapp, og deres søn, Orlijn.

Arbejde 
Mens han arbejdede hos the Stichting Mathematisch Centrum (CWI), skrev han og udgav en glob() rutine til BSD Unix i 1986. Van Rossum arbejdede også med udviklingen af ABC-programmeringssproget. Han udtaler senere "Jeg prøver at berette om ABC's indflydelse da jeg er taknemmelig for alting jeg lærer under det projekt og folkene der arbejdede på det." Han lavede også den tidlige Grail webbrowser som blev skrevet i Python og deltog i diskussioner omkring HTML's standarder.

Python 
Verdrørende Pythons oprindelse skrev van Rossum i 1996:

For over seks år siden, i december 1989, ledte jeg efter et "hobby" programmeringsprojekt der ville holde mig optaget i ugen omkring jul.
Mit kontor... ville have været lukket, men jeg havde en hjemmecomputer og ikke meget andet at lave. Jeg besluttede mig for at skrive en interpreter til det nye scriptingsprog som jeg havde tænkt på på det seneste: En efterkommer til ABC der ville appellere til Unix/C hackere.

Jeg valgte Python som titlen for projektet, fordi jeg var i et respektløst humør (og en stor fan af Monty Python's Flying Circus).

I 2000 skrev han:

Pythons forgænger, ABC, var inspireret af SETL - Lambert Meertens brugte et år ved SETL gruppen i NYU før han innoverede ABC

Kilder og henvisninger 

 Website 

Programmører
Personer fra Nederlandene
Personer fra Haarlem
Asbjørn Mohr Drewes

Asbjørn Mohr Drewes (født 23. juli 1956 i Aarhus) er klinisk professor på Aalborg Universitet og overlæge ved Aalborg Universitetshospital.  Han er en anerkendt ekspert inden for områderne sygdomme i bugspytkirtlen, viscerale smerter, diabetes og mavetarmfunktion, motilitet, farmakologi og ”brain-gut interactions”.

Uddannelse 
Asbjørn Mohr Drewes fik sin kandidat i medicin i 1983 fra Aarhus Universitet. I 1997 blev han speciallæge i intern medicin og gastroenterologi, og i 1998 forsvarede han sin ph.d.-afhandling. Han opnåede doktorgraden i 1999 ved Aarhus Universitet.

Baggrund, karriere og videnskabelige bidrag 
Asbjørn Mohr Drewes blev lektor i 1996. I 2003 blev han research professor in visceral pain og i 2007 professor i medicin og gastroenterologi.

I rammen af Aalborg Universitet og Universitetshospital er Asbjørn Mohr Drewes tilknyttet organisationerne Center for Sanse-Motorisk Interaktion (SMI), Klinisk Institut, Klinik Medicin samt Medicinske Mave- og Tarmsygdomme (Gastroenterologi og Hepatologi).

Asbjørn Mohr Drewes var med til at grundlægge forskningscenteret Mech-Sense, som han selv leder i dag. Mech-Sense er et tværfagligt forskningscenter. Desuden grundlagde han i 2016 Center for Bugspytkirtelsygdomme.

Asbjørn Mohr Drewes har været en markant stemme i debatten vedrørende anerkendelsen af alternative medicinformer, herunder i hvilket omfang læger bør beskæftige sig med dette.

Priser og legater 
I løbet af sin karriere har Asbjørn Mohr Drewes modtaget flere legater og æresbevisninger, blandt andet fra:
	Dansk Selskab for Gastroenterologi og Hepatologi
	Dansk Selskan for Rehabilitering
	Karen Elise Jensens Fond
	Det Obelske Familiefond
	Styrelsen for forskning og innovation
	EU´s 7´rammeprogram
Horizon2020
Novo Nordisk Fonden

I 2018 blev han tildelt Hagedorn Prisen, der uddeles af Dansk Selskab for Intern Medicin og Novo Nordisk Fonden. Med prisen fulgte 250.000 kr. personligt og 1.250.000 kr. til forskning eller udviklingsarbejde. Prisen modtog han for sit forskningsarbejde med smerter og mave-tarm-sygdomme. I 2019 blev han ridder af Dannebrogordenen.

Kilder 

Professorer fra Aalborg Universitet
Læger fra Danmark
Alumni fra Aalborg Universitet
Ansatte ved Aalborg Universitet
Holdsport (program)

Holdsport er et online administrationsredskab til at koordinere til- og afmelding, kommunikation og deslige for sports- hold og klubber. Systemet bruges til organisering af sportshold og -klubber, til organisering af medlemmer, aktiviteter, hjemmeside og kontingent. Applikationudgaven af Holdsport er tilgængelig til iPhone- og Androidsmartphones.

Holdsport blev grundlagt i 2004 af Frank Bjergø, baseret på et problem hvor et vidt forskellige antal deltagere mødte op til træning på det lokale sportshold.

Programmet har siden sin start udviklet sig til mere end et værktøj til organisering af individuelle hold. I dag bruger større klubber det til at administrere deres hold, deres aktiviteter, deres hjemmeside og deres kontingentopkrævninger.

Holdsport har i dag over 600.000 brugere og er reklamebaseret, og det er derfor gratis for brugeren. Ønskes det, kan reklamerne købes væk.

Historie

Løvens Hule 
I sæson 3 af den danske reality-tv-serie Løvens Hule, deltog Holdsport over 2 episoder af programmet, hvor virksomheden blev tilbudt 1,5 millioner kroner for 10 procent af erhvervsmanden Christian Stadil, 1 million kroner for 6,6 procent af både Jesper Buch og Tommy Ahlers, tilbud der alle i sidste ende blev afslået af Holdsport, da virksomheden og 'Løverne' ikke kunne nå til enighed om virksomhedens værdiansættelse.

Hjemmesidemodul
Som Holdsport udviklede sig, er der kommet flere funktioner til med tiden, deriblandt et hjemmesidemodul, der skabte en hjemmeside baseret på det indhold klubben i forvejen havde i
liggende inde i systemet. Hjemmesidefunktionen består af et simpelt system, hvor bruger opsætter sin hjemmeside inddelt i elementer, der dikterer hjemmesidens udsende. Brugeren kan rykke rundt på disse elementer, så de står i den rækkefølge der ønskes, og hjemmesidens indhold vises derefter. Et eksempel på et sådan element, kan være klubbens kampkalender. Det er gratis for klubben at benytte hjemmesidefunktionen, da der på siden en enkelt reklame, der dog kan købes væk.

Kilder

Eksterne henvisninger 
Officiel hjemmeside

Mobilapplikationer
Etableret i 2004
Virksomheder i Aarhus
Content Management Systemer
Boris Iofan

Boris Mikhajlovitj Iofan (, ; født 28. april 1891 i Odessa, Kherson guvernement i Det Russiske Kejserrige, død 11. marts 1976 i Barvikha, Moskva oblast, Sovjetunionen) var en jødisk sovjetisk arkitekt. 

Boris Iofan er kendt for sine bygninger i stalinistisk byggestil som eksempelvis Huset på havnefronten og hovedbygningen ved Moskvas statsuniversitet. Han var en af de tre arkitekter, der tegnede det store Sovjeternes palads, der var planlagt som verdens største bygning (de andre arkitekter var Vladimir Gelfreich og Vladimir Sjtjuko). Tegningerne blev prisbelønnet ved verdensudstillingen i Paris 1937. Sovjetternes Palads blev dog aldrig opført.

Referencer

Eksterne henvisninger 

Arkitekter fra Rusland
Personer fra Odessa
Annika Jakobsen

Annika Jakobsen (født 25. februar 1997) er en dansk håndboldspiller, der spiller for Silkeborg-Voel KFUM. Hun har tidligere optrådt for Herning-Ikast Håndbold og Skanderborg Håndbold.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer 

Håndboldspillere fra FC Midtjylland Håndbold
Håndboldspillere fra Danmark